钦定古今图书集成/明伦汇编/闺媛典/第126卷 > 林景诏妻戴氏
## 钦定古今图书集成/明伦汇编/闺媛典/第126卷 > 林景诏妻戴氏

按《台州府志》：“戴氏，黄岩县塘下人，适象山尉林景诏。
诏为倭寇所害，戴年二十九，痛夫死非命，姑老二子
幼，忍死守之。已而母欲夺其志，遣女奴来迎，戴坐姑
堂上，泣谓女奴曰：‘我所以不即死者，以姑与二孤在
也’。因引刀截发矢曰：‘所不与尉同穴，有如此发’。母闻
之乃止。奉姑教子，凡二十馀年而终。”